
 21.12.2020
 BG
 Официален вестник на Европейския съюз
 L 431/32
 РЕГЛАМЕНТ ЗА ИЗПЪЛНЕНИЕ (ЕС) 2020/2158 НА КОМИСИЯТА
 от 14 декември 2020 година
 за одобрение на изменение, което не е несъществено, в продуктовата спецификация на наименование, вписано в регистъра на защитените наименования за произход и защитените географски указания „Chabichou du Poitou“ (ЗНП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 53, параграф 1, първа алинея от Регламент (ЕС) No 1151/2012 Комисията разгледа заявлението на Франция за одобрение на изменение в продуктовата спецификация на защитеното наименование за произход „Chabichou du Poitou“, регистрирано по силата на Регламент (ЕО) No 1107/96 на Комисията (2), изменен с Регламент (ЕО) No 159/2009 на Комисията (3).
 (2)
 С писмо от 4 декември 2018 г. френските органи уведомиха Комисията, че преходни периоди с ограничена продължителност между две и пет години са предоставени на основание член 15, параграф 4 от Регламент (ЕС) No 1151/2012 на установени на тяхна територия оператори, отговарящи на условията на посочения член, съгласно публикуваното на 14 ноември 2018 г. в Официален вестник на Френската република (4) постановление от 7 ноември 2018 г. за изменение на продуктовата спецификация на защитеното наименование за произход „Chabichou du Poitou“. С писмо от 28 януари 2020 г. същите органи изпратиха текста на ново постановление от 24 декември 2019 г., публикувано на 10 януари 2020 г. в Официален вестник на Френската република (5), за изменение на постановлението от 7 ноември 2018 г., както и имената на операторите, които се ползват от този преходен период. Списъкът на операторите е приложен към продуктовата спецификация. Като част от националната процедура за предявяване на възражения са били подадени възражения от операторите, които законно са предлагали „Chabichou du Poitou“ на пазара непрекъснато най-малко през петте години, предшестващи подаването на заявлението. Двама оператори подадоха възражение срещу следната разпоредба: Рубрика „Метод на производство“: „Предварителното отцеждане на сиренината e забранено.“. Двама оператори подадоха възражение срещу следната разпоредба: Рубрика „Описание на продукта“: „Chabichou du Poitou“ се произвежда изключително от сурово [и пълномаслено] [козе] мляко“ и рубрика „Метод на производство“: „Използваното мляко е сурово козе мляко.“. Сто оператори подадоха възражение срещу следната разпоредба: Рубрика „Метод на производство“: „Най-малко 75 % от общата дажба на козите от стадото трябва да произхожда от географския район, т.е. 825 kg сухо вещество на коза годишно.“. Осемнадесет оператори подадоха възражение срещу следната разпоредба: Рубрика „Метод на производство“: „Дажбата трябва да се състои от най-малко 55 % фураж, т.е. 605 kg сухо вещество на коза годишно.“. Осемдесет и шест оператори подадоха възражение срещу следните разпоредби от рубрика „Метод на производство“: „Допълнителната дажба съдържа най-малко 150 kg или 30 % зърнени култури и/или маслодайни семена и/или протеинови култури от географския район.“, „дажбата на коза годишно съдържа най-малко 200 kg сухо вещество под формата на люцерна или бобови растения от географския